Luc Ayang

Luc Ayang (Doukoula, 1947 – 2025eko urriaren 14a) kamerundar politikaria izan zen. Kamerungo lehen ministroa 1983tik 1984ra.

1972an Zuzenbidean eta Ekonomian graduatu zen Yaoundé Unibertsitatean. 1976an Ngaounderé eskualdeko prefetorde izendatu zuten, eta 1978tik 1983ra Abere, Arrantza eta Animalien Industriako ministro izan zen.

1983ko abuztutik 1984ko urtarrilera lehen ministro izan zen Paul Biya presidente zela, konstituzioaren erreforma batean lehen ministro kargua kendu zuten arte.

1984an, Kontseilu Ekonomiko eta Sozialeko kide izendatu zuten, eta agintean zegoen Kamerungo Herriaren Mugimendu Demokratikoa alderdiko buro politikoko kide ere izan zen.

Kategoria:Kamerungo kristauak
Kategoria:Kamerungo politikariak
Kategoria:Kamerungo lehen ministroak